section_heading: Pozlata u vatri
paragraph_text: Iako nekada često i naširoko korišten danas je ovaj postupak potpuno istisnut od pozlate elektrolitskim putem, koja iako i sama opasna i štetna (još uvijek se najviše koriste kupke na osnovi smrtno otrovnih cijanida) ipak predstavlja znatno manji rizik, te je stoga isplatljivija. Razvijeni su i hibridni postupci nešto smanjene otrovnosti, u kojima se predmete elektrolitskim putem prevlači slojem slitine zlata i žive, odnosno prvo slojem žive pa slojem zlata, no njihova uporaba se nikada nije raširila.